ka ka it en en ka ka ka xmf ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka
ე.წ. „რუსთავი 2“-ის საქმეზე სასამართლომ  განაჩენი დაადგინა - თბილისის საქალაქო სასამართლო
საჯარო ინფორმაცია საჯარო შეტყობინებები ხშირად დასმული კითხვები ვაკანსიები კონტაქტი
საქმის წარმოების სისტემა სასამართლოს საქმის რეგისტრაციის სერვისი
ტელეკომპანია „პირველი“-ს ეთერში გასულ არასწორ ინფორმაციასთან დაკავშირებით
თანატოლის განზრახ მკვლელობის მცდელობისათვის არასრულწლოვანს პატიმრობა შეეფარდა
თბილისი, დავით აღმაშენებლის ხეივანი N64,
პეკინის ქ. N 29 - ბულაჩაურის ქ. N 7ა
საერთო სასამართლოების საინფორმაციო ცენტრი: 1545
ე.წ. „რუსთავი 2“-ის საქმეზე სასამართლომ  განაჩენი დაადგინა
2022 წლის 16 მაისს, თბილისის საქალაქო სასამართლომ დაასრულა სისხლის სამართლის საქმის არსებითად განხილვა ბრალდებულების: ნ.გ.-ს, კ.დ.-ს და ზ.ი.-ს მიმართ. სასამართლო სხდომაზე გამოკვლეული მტკიცებულებათა ერთობლიობით სასამართლომ ზ.ი-ის მიმართ სრულად გამამართლებელი განაჩენი, ხოლო ნ.გ-ის მიმართ ნაწილობრივ გამამართლებელი განაჩენი დაადგინა, ასევე, ნ.გ.-ის და კ.დ.-ის მიმართ შეცვალა არსებული კვალიფიკაცია და ქმედება დააკვალიფიცირა საქართველოს სსკ-ის 220-ე მუხლით (უფლებამოსილების ბოროტად გამოყენება).
საქმის მასალების მიხედვით, ნ.გ.-ს ბრალად ედებოდა წინასწარი შეთანხმებით ჯგუფის მიერ, სამსახურებრივი მდგომარეობის გამოყენებით, დიდი ოდენობით „რუსთავი 2“-ის კუთვნილი ქონებრივი უფლების გაფლანგვა, კომერციული მოსყიდვა, ყალბი ოფიციალური დოკუმენტის დამზადება და უკანონო შემოსავლის ლეგალიზაცია, კ.დ.-ს ბრალად ედებოდა წინასწარი შეთანხმებით ჯგუფის მიერ, სამსახურებრივი მდგომარეობის გამოყენებით, დიდი ოდენობით მართლზომიერ გამგებლობაში არსებული ქონებრივი უფლების მართლსაწინააღმდეგოდ გაფლანგვა, ხოლო ზ.ი.-ს ბრალად ედებოდა კომერციული მოსყიდვა და ყალბი ოფიციალური დოკუმენტის დამზადება.
საქმის მასალების თანახმად, 2014-2019 წლებში ნ. გ.  იყო შპს „სამაუწყებლო კომპანია რუსთავი 2“-ის გენერალური დირექტორი, რომელსაც საწარმოს წესდების თანახმად, ეკისრებოდა ვალდებულება კეთილსინდისიერად, საზოგადოების და პარტნიორების ბიზნესინტერესების სასარგებლოდ ემოქმედა, თუმცა მიუხედავად აღნიშნული ვალდებულებისა ნ.გ.-მ  2015 წელს  კომპანიის სახელით ხელშეკრულება გააფორმა შპს „ინტერ მედია პლიუსთან“ და დაუთმო საკუთარი არხების ეთერში კომერციული რეკლამის განთავსების უფლება. იმავე წელს, მარტის თვეში ფინანსების გაკონტროლების მიზნით ნ.გ.-მ ხსენებული კომპანიის 30%-იანი წილი მეგობრის სახელზე გააფორმა და შემდეგ ტელეკომპანიის სარეკლამო დროის გასხვისებისას მიღებული მთლიანი შემოსავლის 90-95%-ს ითხოვდა შპს „ინტერ მედია პლიუსისგან“, დარჩენილ თანხას კი მომსახურების გაწევის სანაცვლოდ ტოვებდა.
ნ.გ-მ და  საწარმოს ფინანსურმა დირექტორმა კ.დ.-მ შპს „სამაუწყებლო კომპანია რუსთავი 2“-ის ინტერესების უგულებელყოფით, წინასწარი შეთანხმებით განიზრახეს „ინტერ მედია პლიუსის“ სასარგებლოდ, გაფორმებული ხელშეკრულების საფუძველზე არსებული ქონებრივი უფლების მართლსაწინააღმდეგო გაფლანგა. ნ.გ-მ და კ.დ.-მ საერთო ჯამში 2014 წელს გაფორმებული ხელშეკრულების ფარგლებში მიღებულ თანხებთან შედარებით,  (სულ 43 230 509 ლარი) შპს „სამაუწყებლო კომპანია რუსთავი 2“-ზე კომერციული რეკლამის განთავსების უფლების დათმობის სანაცვლოდ მოითხოვეს 36 467 000 ლარის ანაზღაურება, რითაც გაფლანგეს „ინტერ მედია პლიუსისგან“ 6 763 509 ლარის მოთხოვნის უფლება.
საქმის არსებითად განხილვისას სასამართლოზე გამოკვლეული მტკიცებულებების ერთობლივი შეფასებით, სასამართლომ მიიჩნია, რომ გონივრულ ეჭვს მიღმა სტანდარტით, საქმეში არ მოიპოვება  მტკიცებულებები, რაც ნ.გ.-ს და ზ.ი.-ს კომერციული მოსყიდვის, ფულის გათეთრებისა და ყალბი დოკუმენტის დამზადების ნაწილში პირის დამნაშავედ ცნობისათვის საკმარისი იქნებოდა. რაც შეეხება ქმედების გადაკვალიფიცირებას, სასამართლომ ჩათვალა, რომ სახეზე იყო ბრალდებულთა მიერ საწარმოში, ან სხვა ორგანიზაციაში ხელმძღვანელობითი, წარმომადგენლობითი, ან სპეციალური უფლებამოსილების გამოყენება, ამ ორგანიზაციის კანონიერი ინტერესების საწინააღმდეგოდ, თავისთვის, ან სხვისთვის გამორჩენის, ან უპირატესობის მიღების მიზნით, რამაც მნიშვნელოვანი ზიანი გამოიწვია. სასამართლომ, ასევე შეაფასა თითოეული ბრალდებულის როლი და მონაწილეობის ხარისხი დანაშაულებრივ სქემაში და აღნიშნულის საფუძველზე კ.დ.-ს განუსაზღვრა ჯარიმა 50000 ლარის ოდენობით, ხოლო ნ.გ.-ს, საბოლოოდ, დანაშაულთა ერთობლიობით, იმის გათვალისწინებით რომ გონივრულ ეჭვს მიღმა სტანდარტით დადასტურდა მის მიერ  ორგანიზაციაში ხელმძღვანელობითი და წარმომადგენლობითი უფლებამოსილების ბოროტად გამოყენების ორ ეპიზოდში დანაშაულის ჩადენის ფაქტი, სასჯელის სახედ და ზომად შეეფარდა თავისუფლების აღკვეთა 3 წლისა და 6 თვის ვადით.
ქურდული სამყაროს წევრობისა და საქმიანობის მხარდაჭერის საქმეზე ბრალდებულებს პატიმრობა შეეფარდათ
ცოლის განზრახ მკვლელობის საქმეზე ბრალდებულს პატიმრობა შეეფარდა
სასამართლომ დამამძიმებელ გარემოებაში ჩადენილი მეუღლის დაჭრის ფაქტზე ბრალდებულს პატიმრობა შეუფარდა
განზრახ მკვლელობის მცდელობის ფაქტზე ბრალდებულებს პატიმრობა შეეფარდათ
თანატოლის განზრახ მკვლელობის მცდელობისათვის არასრულწლოვანს პატიმრობა შეეფარდა
ტელეკომპანია „პირველი“-ს ეთერში გასულ არასწორ ინფორმაციასთან დაკავშირებით
თბილისი, დავით აღმაშენებლის ხეივანი N64,
პეკინის ქ. N 29 - ბულაჩაურის ქ. N 7ა
საერთო სასამართლოების საინფორმაციო ცენტრი: 1545
(+995 032) 2 51 03 00 (7766)
ხშირად დასმული კითხვები კონტაქტი
ყველა უფლება დაცულია ©
თბილისის საქალაქო სასამართლო - 2022 წელი
ეს ვებსაიტი შექმნილია ევროკავშირის მხარდაჭერით. მის შინაარსზე სრულად პასუხისმგებელია თბილისის საქალაქო სასამართლო და არ ნიშნავს რომ იგი ასახავს ევროკავშირის შეხედულებებს.
პროექტს ახორციელებს Human Dynamics